Opetushallitus


NUORISOVALTUUSTO TOIMII
________________________________________________________
Yhteiskuntaopin oppiaineen perusopetuksen päättöarvioinnin tukimateriaali

ALOITUS
OPPILAS TUTUSTUU KUNNAN NUORISOVALTUUSTOON VERKKOMATERIAALIN AVULLA 
Tehtävässä on tarkoitus tutustua kunnan nuorisovaltuuston toimintaan ja tehtäviin verkkomateriaalin avulla. Tehtävä on tehty Helsingin nuorisoneuvoston sivustoa käyttäen (https://nuorten.helsinki/osallistu-ja-vaikuta/helsingin-nuorisoneuvosto/). Työn voi tehdä yksin tai parityönä. 
Lähes jokaisessa Suomen kunnassa toimii nuorisovaltuusto, ja sen toimintaan tutustumalla on mahdollista ymmärtää demokratian periaatteita ja omia vaikuttamismahdollisuuksia omassa lähiympäristössä. Tehtävä kohdistuu arvioinnin kriteerien kohtaan T7 ja sen yhteiskunnallisen päätöksenteon periaatteita ja demokratian toimintaa lähiympäristössä koskevaan osioon. Tehtävä voi myös ohjata oppilasta osallistumaan oman lähiympäristön kehittämiseen. 
Tehtävä soveltuu kaikkien taitotasojen oppilaille, myös arvosanan 5 taitojen osoittamiseen.  


KUNNAN NUORISOVALTUUSTO
VERKKOTEHTÄVÄ
Etsi netistä oman kuntasi nuorisovaltuuston sivut ja tutustu niiden avulla nuorisovaltuuston toimintaan. Vastaa alla oleviin kysymyksiin löytämäsi informaation mukaisesti.

1. Keitä Nuorisovaltuustoon kuuluu?

2. Miten Nuorisovaltuusto valitaan?

3. Tutustu Nuorisovaltuuston kokouspöytäkirjoihin (ainakin yhden kokouksen, voit tutustua myös useampaan). Mitä asioita kokouksessa käsiteltiin? Mitkä asiat tuntuvat sinusta tärkeimmiltä tai kiinnostavimmilta? 

4. Lue yksi kokouksessa käsiteltyä asiaa koskeva lausunto. (Löytyy kokouspöytäkirjan liitteistä). Mitä asia koski? Miten sitä perusteltiin lausunnossa? 

5. Keksi itse jokin asia, jota toivoisit Nuorisoneuvoston käsittelevän. Kuinka perustelisit asiasi?


ARVIOINTI

	ARVOSANA
	TEHTÄVÄSSÄ OSOITETUN OSAAMISEN KUVAUS ARVOSANALLE

	9
	Oppilas on tehnyt työn kaikki kohdat. Hän ymmärtää Nuorisovaltuuston toiminnan demokraattisen pohjan. Oppilas osaa tehdä oman ehdotuksen asiasta, joka sopisi käsiteltäväksi aihepiirinsä puolesta Nuorisovaltuustossa ja osaa perustella aloitteensa monipuolisesti. 

	8
	Oppilas on tehnyt kaikki työn kohdat. Hän ymmärtää Nuorisovaltuuston toiminnan demokraattisen pohjan. Oppilas on tehnyt oman ehdotuksen Nuorisovaltuustossa käsiteltäväksi asiaksi ja keksinyt sille ainakin yhden perusteen. 

	7
	Oppilas on tehnyt työn, mutta joissain osioissa voi olla puutteita. Nuorisovaltuuston toimnnan pääperiaatteet on ymmärretty. Oppilas on tehnyt aloitteen, mutta se voi aihepiiriltään olla soveltumaton Nuorisoneuvostolle tai se on heikosti perusteltu.

	5
	Oppilas löytää itse tai opettajan ohjaamana perustiedot Nuorisovaltuustosta ja valitsee joitain itseään kiinnostavia aiheita kokouksessa käsitellyistä asioista. Oman aloitteen aihe ei välttämättä sovi Nuorisoneuvostolle. Perusteiden keksiminen on puutteellista. 










